جمهور باشقانی رجب طیب اردوغان شیما‌لی و جنوبی کره لیدرلری آراسیندا باش توتان تاریخی گؤروشو دستکله‌دیگینی بیلدیریب.
جمهور باشقانی اردوغان تویتر-ده کی حسابیندا وئردیگی آچیقلامادا جنوبی کره پرزیدنتی مون جائه این و شیما‌لی کره  لیدری کیم چونگ این آراسیندا باش توتان گؤروشو یوکسک قیمتلندیردیگینی وورغولاییب.
جنوبی کره-نین پایتاختی سئولا می‌ین 2-ده ائدجگی سفری چرچیوسینده پرزیدنت مون جائه این ایله بو مهم گؤروشو ده موذاکیره ائدجکلرینی دئین رجب طیب اردوغان: "جنوبی و شیما‌لی کره آراسیندا علاقه لرین اینکیشاف ائتدیریلمه‌سی و کره یاریم آداسی‌نین نوکلئر سلاح‌لاردان تمیزلنمسی ایستیقامتینده آتیلان بو تاریخی آددیمی دستکلییر و پروسئسین اوغورلا داوام ائتدیریلمه سینی آرزو ائدیرم"دئیه قئید ائدیب.
